hu hu hu fi en hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu en en hu hu hu en en
HOVÁ HELYEZZEM EL A JAKUZZIMAT?
A masszázsmedence egy kültéri, és egész éven át kellemes pillanatokat nyújtó eszköz. Bátran tegyük ki tehát a teraszunkra, vagy a kertünkbe. Ne féljünk attól, hogy fúj a szél, esik az eső, vagy süt a nap. Masszázsmedencénk a gondtalan, ellazító, kellemes fürdőzés érzését nyújtja majd nekünk télen és nyáron egyaránt. Fürdőzhetünk benne egyedül, baráti társasággal, családi körben, párunkkal, gyerekeinkkel. Nem baj, ha néhány szempontot azért figyelembe veszünk a kiválasztás során:
legyen a medence helyén megfelelő áramellátás. Nem árt, ha van 3 fázis, de a HotSpring medencék például energiatakarékosságuknak köszönhetően 1 fázisról is könnyedén üzemelnek.
Lehessen a helyszín fizikailag megközelíteni, mert a telepítéshez a medencét valahogyan a helyszínre kell juttattni. A medencék általában függőleges helyzetben szállíthatók, így a medence befoglaló méretét vegyük figyelembe.
Gondoljuk az árnyékolásra: szívesebben használjuk majd medencénket, ha napközben és erős napsütésben valamilyen kényelmes árnyékolót használhatunk. Lehet ez egy napernyő, vagy egy kitolható napellenző. Vagy építhetünk egy szaletlit.
ÉRDEMES-E TÉLRE LEERESZTENI A MEDENCÉT?
A jakuzzizás talán épp a téli hónapokban a legüdítőbb. Képzeljük csak el, mennyire csodálatos a havas, jeges tájban egy 37 °C-os meleg vízben ellazulni, és pezsgőt kortyolgatni! De hogy a szkeptikusokat meggyőzzük, eláruljuk, hogy egy jó szigetelésű medencét gazdaságos a téli hónapokban is üzemeltetni, mintsem leengedni és újratölteni. Ha huzamosabb ideig használaton kívül van a medencénk, akkor esetleg vegyük lejjebb a hőmérsékletét, és tartsuk zárva a thermotetőt.
MIT IS TUD EGY JAKUZZI TETŐ?
Thermo tető nélkül medencénk vízhőmérséklete akár óránként 1-2 °C-kal is csökkenhet. Olyan jakuzzit érdemes választani, amelynek nagyon jól záródik a teteje. Ám a könnyű kezelhetőség is fontos, hiszen sok esetben ezek a tetők igen méretesek, és nehéz a mozgatásuk. Ha nehezen boldogulunk, érdemes tetőemelőt felszerelni, hiszen ez a beruházás az évek során sokszorosan megtérül. Az amerikai HotSpring gyár saját tetőgyárában készíti a jakuzzi tetőket. A kaliforniai cég a jakuzzi gyártás első számú szakértőjeként olyan tetőket gyárt, amelyek mellett a hőveszteség teljesen elhanyagolható.
MITŐL VÁLIK IDŐVEL ZAVAROSSÁ A JAKUZZIM VIZE?
Előfordulhat, hogy a víz állapota megváltozik, az eddig kristálytiszta medencevíz nyálkás, esetleg zavaros lett. Fontos, hogy a jakuzziba tusolva, tiszta fürdőruhában üljünk be, mert ugyan a vegyszerek megküzdenek a szennyeződésekkel, ám egy mennyiségen túl nem tudják sterilizálni a vizet. Ha körültekintően járunk el, ám mégis rosszabbodna a víz minősége, akkor az AquaFinesse nevű szer segítségünkre lesz. A holland "csodakészítmény" a biofilm eltávolításának módszerével működik. Összetételéből adódóan felbontja a baktériumok nyálkás, síkos védőrétegét, és védtelenné teszi azokat a fertőtlenítőszerekkel szemben. Így a víz kb. 80%-kal kevesebb klór használatával karbantartható.
MIRE JÓ A MOTOMASSAGE?
A Motomassage a HotSpring levédett masszázsrendszere, amely egyedülálló módon masszírozza a hát izmait. Mintha két thai masszőrlány ülne az ember háta mögött, és soha nem szűnő lelkesedéssel kényeztetnék a gerinc melletti izomcsoportokat. A Motomassage semmilyen elektronikus alkatrésszel nem rendelkezik. Mozgását kizárólag a víz és a levegő együttes nyomásának köszönhetően kapjuk ezért ez egy nagyon üzembiztos szerkezet.
MIÉRT JOBB A 100% VÍZSZŰRÉS?
A HotSpring masszázsmedencék 100% szűrése, más néven no-bypass szűrése teljesen egyedülálló technológia a masszázsmedencék világában. A szűrés hatékonysága abban rejlik, hogy a víz teljes mennyisége a szűrőkön megy keresztül, akár használjuk a medencénket, akár éppen pihen. Ezzel a technológiával minden HotSpring medence 5 csillagos minősítéssel vizsgázna egy elképzelt jakuzzi víz higiéniai vizsgán. A technológiát a magyar ÁNTSZ egy közösségi célra szolgáló használati engedéllyel látta el, ami nagy büszkeség a forgalmazók számára, és megnyugtató a medencék tulajdonosai számára.
“Nem egyszerűen egy masszázsmedencéket értékesítő cég vagyunk, hanem az egészséges életmód irányába elkötelezett társaság, aki irányt szeretne mutatni a szabadidő kültéri eltöltésében!”
2096 ÜRÖM, KŐBÁNYA ÚT 16.
MASSZÁZSMEDENCÉK – KERTI BÚTOROK – KERTI GRILLEK – ÁRNYÉKOLÓK – WELLNESS ESZKÖZÖK
We use cookies to ensure that we give you the best experience on our website. If you continue to use this site we will assume that you are happy with it.Ok